સારાંશ માટે દસ્તાવેજ: કર્ણાટક બીજેપીના નેતાએ આ કૃત્યને 'પાકિસ્તાનના ટેકેદારો દ્વારા દેશમાં અશાંતિ ફેલાવવાનો પ્રયાસ' ગણાવ્યું છે. 

અમૂલ્યાના પિતાના કહેવા પ્રમાણે સમગ્ર ઘટના બાદ અમુક લોકો તેમના ઘરે આવ્યા હતા અને તેમને 'ભારત માતા કી જય' બોલવાની ફરજ પાડી હતી. 

ફ્રીડમ પાર્કમાં આયોજિત સીએએ-વિરોધી રેલીમાં 18 વર્ષની વિદ્યાર્થિની અમૂલ્યા લિયોના કરેલી કથિત નારાબાજીની પોલીસે જાતે નોંધ લીધી હતી. પોલીસે અમૂલ્યાના હાથમાંથી માઈક છીનવી લીધું હતું અને તેના પર ઈન્ડિયન પીનલ કોડ(આઈપીસી)ની કલમક્રમાંક 124એ હેઠળ દેશદ્રોહનો આરોપ મૂક્યો હતો. 

પોલીસના જણાવ્યા અનુસાર, અમૂલ્યાએ દેશના લોકોમાં નફરત ફેલાવવાનો પ્રયાસ કર્યો હતો. અમૂલ્યાને 14 દિવસની જ્યુડિશ્યલ કસ્ટડીમાં મોકલી આપવામાં આવી છે. 

ડીસીપી (વેસ્ટ) બી. રમેશે જણાવ્યું હતું કે અમૂલ્યા સામે દેશદ્રોહનો કેસ નોંધવામાં આવ્યો છે. 

અમૂલ્યાના પિતાએ શું કહ્યું?

સોશિયલ મીડિયા પર નારાબાજીની ઘટના વાયરલ થયા બાદ કેટલાક લોકો અમૂલ્યાનાં ચિકમંગલુરુમાં આવેલા ઘરે પહોંચી ગયા હતા અને તેના પિતા સાથે ગેરવર્તન કર્યું હતું. 

અમૂલ્યાનાં પિતાને "ભારત માતાકી જય" બોલવાની ફરજ પાડવામાં આવતું હોવાનું પણ વીડિયોમાં જોવા મળે છે. તેમની પાસેથી એવું બોલાવવામાં આવ્યું છે કે તેમણે તેમની દીકરીનો ઉછેર યોગ્ય રીતે કર્યો નથી. 

અમૂલ્યાના પિતાને એમ પણ જણાવવામાં આવ્યું હતું કે તેમની દીકરીને જામીન નહીં મળે અને તેણે લાંબા સમય સુધી જેલમાં રહેવું પડશે. 

નારાબાજીની ઘટના બાદ ત્રણ જણાએ અમૂલ્યાનાં પિતા ઓસ્વાલ્ડ નોરોન્હાને પૂછપરછ કરી હતી. નોરોન્હાના ઘર પર હુમલો કરવામાં આવ્યો હતો. 

ઓસ્વાલ્ડ નોરોન્હાએ કહ્યું હતું, "એ લોકોની સંખ્યા મને ખબર નથી, પણ હું ઘરની બહાર નીકળતો હતો ત્યારે તેમણે મારા ઘર પર હુમલો કર્યો હતો. "

"હું ઘરમાં હોત તો જીવતો ન રહ્યો હોત. તેમણે મારા પર પ્રશ્નોની ઝડી વરસાવી હતી અને મારી દીકરી વિશે પૂછપરછ કરી હતી." 

"મેં તરત જ પોલીસને જાણ કરી હતી. રસ્તા ખરાબ હોવાને કારણે પોલીસને મારા ઘરે પહોંચતાં થોડો સમય લાગ્યો હતો."

અમૂલ્યાનાં પિતાએ ભાજપને મત આપ્યો હતો

ઓસ્વાલ્ડ નોરોન્હા વ્યવસાયે ખેડૂત છે અને વિધાનસભાની ચૂંટણીમાં તેમણે બીજેપી માટે કામ કર્યું હતું. "લોકસભાની ચૂંટણીમાં તેમણે બીજેપીને મત પણ આપ્યો હતો." 

તેમણે કહ્યું હતું, "મારા ઘરે આવીને જેમણે મને પૂછપરછ કરી હતી એ લોકો બીજેપીના જ હતા. તેઓ મારા ગામના છે. તેમણે મારા ઘર પર હુમલો કર્યો ત્યારે...\nદસ્તાવેજની સમાન ભાષામાં સારાંશ:
બેંગલુરુમાં યોજાયેલી સીએએ-વિરોધી રેલીમાં એક વિદ્યાર્થિનીએ લગાવેલા પાકિસ્તાન તરફી નારાઓને ભારતીય જનતા પાર્ટી(બીજેપી)ના નેતાઓએ દેશવિરોધી કૃત્ય ગણાવ્યા છે.